புலம்பெயர்ந்த தமிழ் முற்போக்கு–ஜனநாயக சக்திகள் முஸ்லீம் மக்கள் மீதான வன்முறைகளைக் கண்டித்து அதற்கெதிராகப் போராடிக் கொண்டிருக்கும் போது ரகுமான் ஜான் முஸ்லீம் மக்கள் மீதான தமிழீழ விடுதலைப் புலிகளின் பாசிசப் போக்குகள் எவையையும் கண்டுகொள்ளாதவராக இருந்ததுமடடுமின்றி இவை அனைத்தையும் மேற்கொண்டு வந்த தமிழீழ விடுதலைப் புலிகளை "தேசிய சக்திகள்" எனக் கூறி சாமரை வீசிக்கொண்டிருந்தார். முஸ்லீம் மக்கள் மேல் இத்தனை கொடுமைகளும் நடைபெறுகையில் தனது "அரசியல் நிகழ்ச்சிநிரலுக்கு" அமைவாக வாய்மூடி மௌனம் காத்த ரகுமான் ஜான் யார்?, நாம் யார்? என்பதை வடக்குக்-கிழக்கு முஸ்லீம் மக்கள் இலகுவில் இனம் கண்டுகொள்வர். இப்பொழுது என்னவென்றால் முஸ்லீம் மக்களின் ஒரே குரலாகத் தான்இருப்பது போலவும் "தமிழ் முற்போக்கு–ஜனநாயக" சக்திகள் முஸ்லீம் மக்களை இழிவுபடுத்தும் விதத்தில் இணையத்தளங்களில் எழுதுவதாயும் கண்ணீர் வடிக்கின்றார்.